
ESPECIAL 
ESTA MAJOR 

Amb motiu de 
la Festa Major, 
La Burxa edita un 
especial amb la 
programació de les 
i la polèmica entorn la 
Festa Major Alternativa. 
Pàgines centrals 


Les 

tot 



Amb l’arribada del bon temps toma la 
festa major. Del 24 al 31 d’agost, Sants 
es vestirà de gala per acollir nombroses 
activitats. L’alegria i la il·lusió s’apodera¬ 
ran de 15 carrers i places diferents, on 
veïns i veïnes porten mesos treballant 
perquè tot estigui a punt per aquesta 
celebració. 

Però enguany, la negativa del Dis¬ 
tricte a cedir l’Espanya Industrial deixa 
la Festa Major Alternativa sense escena¬ 
ri pel cap de setmana. Fins al moment, 
de poc han servit els manifestos signats 
per gairebé la meitat dels carrers que 
organitzen les festes i per les entitats 
veïnals del barri i de la ciutat. El Distric¬ 
te sembla que no està disposat a mou¬ 
re fitxa. Però les persones i col·lectius 
que organitzen la FMA no es donen per 
vençuts i han programat activitats du¬ 
rant tota la setmana. Als ja tradicionals 
actes de la plaça Osca, de dilluns a di¬ 
jous, s'hi suma una jornada de cultura 
popular a la plaça de Sants el diven¬ 
dres, i una manifestació, amb concert 
inclòs, dissabte. Pàgina 2 i centrals 


Barcelona en risc 
de col·lapse viari 


Un informe municipal alerta del risc de 
col·lapse circulatori a la ciutat. L’actual 
xarxa viària no podrà absorbir la crei¬ 
xent mobilitat en transport privat si no 
augmenten substancialment les inver¬ 
sions pel transport públic. Però l’actual 
Pla director d’infraestructures només 
destina una tercera part dels diners que 
es necessiten per promoure aquest ti¬ 
pus de mobilitat. La Burxa ha fet una pe¬ 


tita anàlisi de la mobilitat al barri i cons¬ 
tata que els carrils bici o els carrers pea- 
tonals, que es configueren com a mesu¬ 
res complementàries per facilitar una 
més sostenible mobilitat i menys conta¬ 
minant a la ciutat, són totalment defici¬ 
taris. A més, el moviment veïnal alerta 
dels problemes circulatoris que es po¬ 
den produir a la Ciutat Judicial 0 al fu¬ 
tur Can Batlló. Pàgina 3 



Pep Rius 

Músic santsenc amb una trajècto- 
ria de més de 15 anys i 10 grups. 
Actualment treballa amb l’Elèc¬ 
trica Dharma, Raydibaum, Lafrus 
i l’Abdominable Gallina Nausea¬ 
bunda. Pàgina 8 


Opinió_ 

Les pilotes 
de goma i la 
hipocresia 
institucional 

PÀGINA 2 

Per què les pilotes de goma ara s'han 
fet visibles? Fins que la persona ferida 
no ha estat un personatge com Xavier 
Vilaró, màxim responsable de la 
Guàrdia Urbana de Barcelona, aques¬ 
tes armes, que fins i tot han causat 
morts, restaven silenciades, a la pe¬ 
nombra. 


Arreu_ 

Okupacions 
rurals a la 
comarca del 
Segrià 

PÀGINA 7 

L’okupació com a lluita antiespecultiva 
no és un fenomen exclusiu de les grans 
ciutats, arreu del territori hi ha exem¬ 
ples de l’adaptació d’aquest model al 
món rural. Una mostra la podem trobar 
a les comarques lleidatanes que han es¬ 
devingut en l’última dècada un referent 
d’okupació al camp. 



La Burxa estrena carretó 


ÚLTIMA HORA 


Un cop més el carretó de La Burxa participarà en la VI cursa de carretons 
que tindrà lloc el 30 d’agost dins les activitats de la Festa Major Alterna¬ 
tiva. Enguany, però, estrena maquinària.Vine a animar-nos! 



Les festes unides 
mai seràn vençudes! 

PÀGINA 5 

Opinions 


Editorial 


Volem les 
festes al 
parc! 

El fet que la FMA tingui 
un espai digne afavo¬ 
reix el global de la Festa 
Major, també amenaça¬ 
da pel poc recolzament 
que es rep des de 
VAjuntament. 


A quest any sembla que final¬ 
ment el PSC i ICV, els partits 
del govern municipal, 
comencen a fer cas de les rei¬ 
terades peticions del Partit Popular de 
Catalunya de prohibir les festes alter¬ 
natives. Però ho fan amb el tarannà 
que caracteritza les «esquerres» insti¬ 
tucionals: de sotamà i posant totes les 
traves possibles. I és que malgrat que 
des del Districte no s’hagi prohibit la 
realització de la Festa Major Alternati¬ 
va (FMA), la innegociable negativa a la 
cessió del Parc de l’Espanya Industrial 
és un acte de boicot a aquesta cele¬ 
bració, impedint-ne el seu bon desen¬ 
volupament i la seva consolidació. 

Com ja s’ha recollit repetides vega¬ 
des a La Burxa, des de fa 14 anys una 
bona colla de veïnes del barri de di¬ 
versos col·lectius i associacions, agru¬ 
pats en l’Assemblea de Barri de Sants 


(ABS), organitza la Festa Major Alter¬ 
nativa. Amb els anys, la FMA s’ha con¬ 
vertit en un referent dins el global de 
la Festa Major de Sants, amb un mo¬ 
del autogestionat, basat en la cultura 
popular i amb vocació intergeneracio- 
nal. A més, la FMA també és entesa 
per les entitats organitzadores com 
una oportunitat per mostrar al veïnat 
la feina que fan durant l’any, així com 
per recollir diners per a finançar pro¬ 
jectes socials, entre els que hi ha la 
nostra publicació. 

L’Assemblea de Barri no vol que 
aquesta celebració esdevingui un sim¬ 
ple espai de concerts pel jovent i per 
això reclama el Parc de l’Espanya In¬ 
dustrial com l’únic espai adequat per 
a desenvolupar-hi tant els actes diürns 
com els nocturns, als quals assisteixen 
milers de persones del barri i de fora. 
La negativa del Districte posa en perill 


aquest model de festa, que porta tres 
anys desenvolupant-se sense un espai 
estable i digne. Per aquesta raó i per 
intentar trobar una solució al proble¬ 
ma d’ubicació, des de l’organització 
de la FMA s’ha mantingut la voluntat 
de fer les festes al parc, negant-se a ac¬ 
ceptar el solar del carrer Numància 
-única alternativa oferta des del con¬ 
sistori- amb el conseqüent risc i difi¬ 
cultat a l’hora de programar les activi¬ 
tats del cap de setmana. 

Però en aquest pols amb el Distric¬ 
te, la FMA no ha estat sola. Ha comp¬ 
tat amb el suport de gairebé la meitat 
de les comissions de carrers, del Cen¬ 
tre Social de Sants, de la Comissió de 
Veïns de la Bordeta i de la Federació 
d’Associacions de Veïns de Barcelona 
(FAVB). Com molt bé han entès 
aquestes entitats, el fet que la FMA 
tingui un espai digne, afavoreix el glo- 



Opinió 

Pilotes i 
mentides 


Albert Martínez 

Si una cosa ha quedat demostrada és 
que les pilotes de goma són perillo¬ 
ses; poden ser letals. Després de 
molts anys durant els quals les poli¬ 
cies han utilitzat aquestes armes de 
forma directa i indiscriminada (amb 
el resultat de ferides greus i, en el 
cas d’Euskadi, més d’un mort), ara 
s’han fet visibles les conseqüències 
del seu ús i, a més, amb l’aval pú¬ 
blic, notori i fotogràfic de la versió 
oficial. 

Mai la versió donada per la matei¬ 
xa policia respecte de les conse¬ 
qüències de l’impacte d’una pilota 
de goma havia estat tan clara i con¬ 
tundent. Per què ara sí i abans no? El 
fet que la persona ferida fos Xavier 
Vilaró, el màxim responsable de la 


Guàrdia Urbana de Barcelona, ha es¬ 
tat determinant? 0 pot ser que, si la 
versió oficial de la pilota de goma no 
és certa, tot plegat sigui un mal me¬ 
nor per ocultar la realitat dels fets? 
Si més no, sorprèn que el que en un 
principi es negava o s’ocultava ara es 
defensi aferrissadament, amb tot ti¬ 
pus de testimonis sortits de sota les 
pedres, amb fotografies on no es 
veu la cara del ferit i amb informes 
mèdics difícils d'encaixar amb les 
imatges i amb el relat dels fets. 

Darrere de tot plegat queden els 
testimonis viscuts (aquests sí, reals) 
de desenes de persones que any re¬ 
re any pateixen les conseqüències 
greus de l’impacte d’aquestes ar¬ 
mes, amb l’extirpació d’algun òrgan, 
els hematomes, les hemorràgies, 
etc. Tots aquests casos no són ni te¬ 
levisats, ni fotografiats, ni indemnit¬ 
zats, ni tan sols són reconeguts; sim¬ 
plement són invisibles. Són els 
danys col·laterals pels quals ningú 
s’interessa. 


Un noi de Sants va perdre un ull 
per l’impacte d’un d’aquests projec¬ 
tils ara fa set anys i encara batalla als 
tribunals perquè se n’assenyali un 
culpable o per aconseguir una in¬ 
demnització, però de moment no¬ 
més ha trobat encobriment cap a 
l’autor del tret per part de les admi¬ 
nistracions i del poder judicial. Més 


recentment, quatre joves també van 
ser ferits al carrer Olzinelles, davant 
de la sala Bahia. Van presentar una 
denúncia i encara esperen. Al sen¬ 
yor de la Guàrdia Urbana, sigui cer¬ 
ta o no la seva versió dels fets, l’al¬ 
calde li farà un homenatge, l’indem¬ 
nitzaran i li penjaran una medalla. 
Quanta hipocresia, quanta mentida! 


Salt de plens 


Viva 

Espanya! 

Quel Ness 

En Xavi Hernàndez és un xicot de Te¬ 
rrassa que juga al FC Barcelona i que 
diu sentir-se català, cosa que segura¬ 
ment és veritat. Fins i tot en alguna 
celebració blaugrana se l’ha pogut 
veure portant a coll l’estelada que al¬ 
gun «indepe» li ha passat. Fins aquí 
tot normal, ja se sap que en les cele¬ 
bracions els sentiments es desfermen, 
s’exageren. Però vet aquí que el dia 
de la recepció dels jugadors de la «ro¬ 
ja» a Madrid, al noi li va sortir de l’à¬ 
nima un «iViva Espanya!» que va fer 
enrogir els rostres dels milers de cata¬ 
lans i catalanes, que tot i no ser la se¬ 


va, de selecció, estaven mirant les 
imatges, ja sigui per curiositat, ja sigui 
per allò de «Bueno, però hi ha molts 
catalans a la selecció». Fonts properes 
a la família terrassenca asseguren que 
quan el jugador va arribar a casa i va 
veure l’escena gravada va exclamar 
«Però què he dit?». Bé, segurament va 
ser per allò que dèiem de l’eufòria del 
moment. I fins i tot si ens endinsem 
en interpretacions pseudofreudianes, 
podem dir que quan deia Espanya de 
fet es referia al seu equip, la selecció 
espanyola. I què més normal que un 
jugador cridi visques al seu equip. A 
ben segur que si algun dia la selecció 
catalana competís oficialment i guan¬ 
yés algun títol, una bona colla de ju¬ 
gadors que l’integren, el sentiment 
per Catalunya dels quals és poc més 
intens que el que tenen per Papua- 
Nova Guinea, també cridarien com a 


bojos visques a Catalunya i fins i tot a 
algun se li escaparia «Visca Catalunya 
lliure!». 

Tot plegat no és res més que la ne¬ 
cessitat i les ganes de guanyar que té 
la gent, en especial els esportistes. 
Sentint-ho molt, senyor Baró de Cou- 
bertin, el més important no és parti¬ 
cipar, sinó guanyar. La majoria de la 
gent, amb l’excepció de les ànimes 
caritatives que sempre van a favor del 
perdedor, s’identifica amb els vence¬ 
dors. Quan el Real Madrid ho guan¬ 
yava tot, moltíssima canalla eren me¬ 
rengues i quan hi havia el Barça del 
Dream Team, tothom era culé. Així 
doncs, si Catalunya vol que els nou- 
vinguts se l’apreciïn, la respectin i 
acabin votant, quan ho puguin fer, 
partits de casa, ha de mostrar-se com 
a guanyadora. S’ha d’acabar d’una ve¬ 
gada la imatge de victimisme que no 


engresca gens a ningú. En comptes 
de dir-los: «El català està molt mala¬ 
ment perquè la gent de fora com vo¬ 
saltres no el parleu», seria millor dir 
«Mai en la història de Catalunya tanta 
gent havia parlat la nostra llengua, 
que està entre les deu més parlades 
d’Europa». En comptes de queixar- 
nos de la poca estima que ens tenen 
els espanyols i de les males passades 
que ens fan, cal dir-los que nosaltres, 
malgrat tot, estem al capdavant de 
moltes coses (ara no em feu dir qui¬ 
nes, però n’hi ha) i que els espanyols 
no ens veuen ni el fum. En fi, tot ple¬ 
gat porta a retrobar aquell esperit 
d’en Francesc Pujols que va escriure 
un llibre en un castellà infecte ple de 
girs catalans i que quan li ho van re¬ 
treure, va contestar que el castellà es¬ 
tava en procés de decadència i aquell 
llibre n’era una mostra. 


bal de la Festa Major, també amenaça¬ 
da pel poc recolzament que es rep 
des de l’Ajuntament. 

I és que sembla que des del consis¬ 
tori no només es vulgui acabar amb les 
festes alternatives, sinó amb tot allò 
que sigui massa popular o autoorganit- 
zat. Si analitzem els pressupostos desti¬ 
nats a subvencionar activitats i serveis a 
la ciutat, les grans partides estan reser¬ 
vades a esdeveniments culturals del ti¬ 
pus Primavera Sound o Sónar. Els par¬ 
tits que governen aposten per una Bar¬ 
celona «mediàtica», que atregui turistes 
i empreses, en detriment de la Barcelo¬ 
na per als barcelonins i barcelonines, i 
reserven per aquests el paper d’espec¬ 
tadors i espectadores. 

Esperem que la lògica s'imposi i la 
regidora Imma Moraleda es repensi la 
seva incomprensible posició. Encara 
és a temps. 



Mercenaris 
de l'euro 


Marc Garcia 

Volto pel barri, penjant quatre car¬ 
tells de la revetlla popular de Sant 
Joan que, com cada any, organit¬ 
zem des del Casal Independentista, 
quan de sobte m’adono que al cos¬ 
tat del nostre cartell n’hi ha un al¬ 
tre: «Sant Joan Lenon, barra lliure i 
festa fins a les nou del matí, a les 
Cotxeres de Sants». He de parar i 
tornar a mirar bé el cartell per asse¬ 
gurar-me que no és broma i que, 
realment, les Cotxeres, el 23 de 
juny, seran la seu d’una festassa. I 
jo que pensava que Cotxeres havia 
quedat vetat per a festes i concerts 
més enllà de les 11 de la nit! 

La nostra, una festa popular i de 
barri, sigui dit de pas, un altre any 
ha estat deficitària, la mantenen so¬ 
ta tot control (permisos, horaris...) 
i implica una feinada de ca l’ample, 
mentre que d’altres, sense saber-ne 
encara els motius, gaudeixen de 
privilegis horaris. Fa temps que les 
entitats populars ens hem quedat 
al marge de l’ús aquest espai per a 
aquest tipus d’activitat. 

Algú de Cotxeres o de l’Ajunta¬ 
ment hauria d’explicar sota quins 
criteris les infraestructures del barri 
passen a gestió privada i contrapro- 
gramant festes populars. A la pro¬ 
pera, que ens avisin! De ben segur 
que, si disposem d’aquesta infraes- 
tructura, el barri podrà gaudir d’u¬ 
na revetlla popular sense les molès¬ 
ties que aquests mercenaris de l’eu- 
ro han creat als veïns de l’entorn. 


Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 

Sants 


Barcelona 

camina cap al col·lapse 



Estació de Bicing al carrer Sant Crist. JORDINA 


Un informe municipal pre¬ 
sentat recentment confirma 
la situació de col·lapse circu¬ 
latori i l'excés de contamina¬ 
ció prevista pel 201 8. La 
manca d'inversió en trans¬ 
port públic és la principal 
causa. 

J. Font Ollé 

Sants 


L’any 2006, el regidor de Mobilitat Fe¬ 
rran Juliàn afirmava que «si es manté 
la dinàmica actual, amb un augment 
de l’ús del cotxe, Barcelona no podrà 
absorbir tota la circulació». 

L’Ajuntament afirmava llavors que 
calia augmentar en un 65% els viatges 
en transport públic per evitar que els 


cotxes col·lapsesin els accessos i els 
carrers de la capital catalana. 

Però el Pla de mobilitat urbana 
2006-2012, aprovat el passat abril, re¬ 
cull una important retallada a les pre¬ 
visions d’increment d’utilització de 
transports col·lectius -fins un 46,5%- 
reduint-se un 20% el que es preveia 
com a necessari per evitar la saturació 
de la xarxa viària. El Pla també ha po¬ 
sat de manifest que Barcelona no es¬ 
tarà en condicions de complir d’aquí 
a 4 anys el Protocol de Kioto relacio¬ 
nat amb la reducció de la contamina¬ 
ció a la ciutat. 

CAL TRIPLICAR LES INVERSIONS 
EN TRANSPORT COL·LECTIU 

Els responsables de mobilitat del con¬ 
sistori afirmen que, d’ara al 2012, no 
hi ha temps per aconseguir un canvi 
d’hàbits en els desplaçaments, que re¬ 
dueixi l’ús dels cotxes en benefici del 


transport públic o d’altres models 
ecològics com la bicicleta. 

Caldria triplicar les inversions pre¬ 
vistes en l’actual Pla director d’infraes- 
tructures per assolir un escenari òptim 
de desplaçaments en autobús, metro o 
ferrocarrils. 

ELS TRENS DE RODALIES, 

ELS PRINCIPALS RESPONSABLES 

Els trens tenen un important paper 
en el canvi d’aquesta dinàmica. Però 
les dades del 2007 desmenteixen 
aquesta possibilitat. Les Rodalies van 
veure disminuït en un 4,2% el nom¬ 
bre de persones usuàries del seu 
servei, sent l’únic de tots els sistemes 
de transport públics col·lectius que 
ha vist reduïda la seva demanda. 

Com ja ha recollit La Burxa diver¬ 
ses vegades, aquesta depauperació de 
les rodalies es deuria a la inversió que 
s’ha destinat al Tren d’Alta Velocitat. 


LA BICICLETA I LA MOTO, 
APOSTES ESTRATÈGIQUES 

Davant d’aquesta alarmant situació, i 
assumint els dèficits del transport pú¬ 
blic, el consistori ha convertit en 
eixos estratègics les apostes per les 
bicicletes i per les motocicletes. 

Pel que fa a les bicicletes també hi 
ha problemes associats. Es podria dir 


que el Bicing ha mort d’èxit, quedant 
petit, en dimensions i capacitat de 
gestió. Però l’aspecte més important a 
resoldre és que la trama viària de Bar¬ 
celona no està preparada per aquest 
vehicle i que la insuficient xarxa de 
carrils bici està feta sobre la base de 
treure espai als vianants. 


Tres apunts de la 
mobilitat al barri 



A carretera de Sants no hi ha carril bici. JORDINA 


L'escassetat 
del carril bici 
santsenc 


Segons sembla, les poques op¬ 
cions que té la nostra ciutat de 
no veure col·lapsada la seva 
mobilitat, passen per una apos¬ 
ta en ferm per el transport pú¬ 
blic i l'ús de la bicicleta. 

Fins a la recent creació del 
carril bici del carrer Gavà, els 
nostres barris no comptaven 
amb cap quilòmetre d’aquestes 
vies de circulació i encara 
podem dir que no disposen 
d’una xarxa de carrils bici en 
condicions. 

L’any 1993 l’Ajuntament pre¬ 
veia construir un carril bici a la 
carretera de Sants. Tot i les 
obres de remodelació que s'han 
fet en aquests últims 15 anys, 
el carril bici sembla que ha 
estat una de les promeses obli¬ 
dades per les autoritats munici¬ 
pals. I és que en el darrer plà¬ 
nol editat per l’Ajuntament 
sobre la xarxa de carrils bici de 
la ciutat ja ni tan sols apareix 
com un carril bici previst. 


Camins 

escolars 


Carrers peatonals, amb arbres, 
que travessessin el barri, per on 
poder anar a les escoles i insti¬ 
tuts en un ambient no agressiu, i 
autònomament. 

Aquest va ser l’objectiu de 
l’Associació de Veïns de la 
Bordeta quan, entre els anys 
1999 i 2000, van tenir la iniciati¬ 
va de dur a terme un estudi 
exhaustiu per poder implantar 
els camins escolars. 

A partir de les enquestes a 
escoles, instituts i escoles bressol 
-més de 2500- es va elaborar un 
sistema informàtic indicant els 
recorreguts idonis per on traçar 
els camins escolars. 

Llavors només s’havia fet un 
assaig a la Sagrada Família, i el 
Districte no va fer cas al pla. 
Després de moltes pressions i del 
rebuig del Districte, el projecte 
es va dur a l’Institut Municipal 
d’Educació de Barcelona i va ser 
finalment acollit, però només 
s’ha portat a terme un 10% del 
que s’havia proposat. 


Amb la Ciutat 
Judicial i Can 
Batlló en el 
punt de mira 

L’entrada en funcionament de 
tota la Ciutat Judicial -els jut¬ 
jats de l’Hospitalet ja operen 
des d’allà- prevista per comen¬ 
çaments del 2009 provocarà un 
important impacte a la zona. 

Cal tenir en compte que l’ac¬ 
cés en transport públic és del tot 
insuficient, i es preveuen nom¬ 
brosos col·lapses a la Gran Via, 
la Ronda del Mig i, especialment, 
a la plaça Cerdà. L’endarreri¬ 
ment de les obres de la línia 9 
del metro i les dimensions de 
l’obra expliquen aquests temors: 
els nou edificis pretenen concen¬ 
trar bona part de l’activitat judi¬ 
cial de la ciutat. 

Per altra banda, des del 
Centre Social de Sants s’afirma 
que el Pla de mobilitat vinculat 
a les modificacions que viurà la 
zona de Can Batlló-Magòria és 
del tot insuficient. L’entitat ja 
ha fet la corresponent al·legació 
al respecte. 




OS 

Horaris de festa major de Sanis (agost del 20Q&): 
Del dimarts 15 al divendres 29 de 12 a 1 h, 
Dissabte de 17 a 2 h„ 


Amb dos menús ["emportes el CD recopilatori Música de menjar i beure 
Amb tres granissats de combinats de la tema t'emportes una samarreta 
de la FM d'enguany (edició limitada). 

Vine a lastar la cervesa artesana del Terra d'Escudella? 



www.tdk.caf 


C/Premià, 20 Sants (BON) 
Reserves al tel. 93 422 16 13 

Sants 


L'Ajuntament anuncia que 
retirarà els símbols feixistes 



Acció de lliurament a l’Ajuntament de totes les plaques franquistes retirades. CAJEI 


APEU DE CARRER 


Un nou 
‘acudit’ del 
Districte 


Laia Sànchez Amat 

Quina és la nova facècia amb què el 
Districte ha decidit amenitzar-nos 
l’estiu? Per mi, ben amunt en el ràn- 
quing hi ha les terrasses de la plaça 
Osca. Lluny de voler entrar en la po¬ 
lèmica de «terrasses sí, terrasses 
no», el que queda fora de tot dubte 
és: què hi fan les terrasses al bell 
mig de la plaça? Fent una enquesta 
ràpida i superficial, surten a la llum 
tots els inconvenients que suposa 
aquesta decisió municipal: ocupa 
un espai que utilitzen els infants per 
jugar, imposa un model d’oci emi¬ 
nentment comercial, dificulta la fei¬ 
na d’atenció a la clientela per part 
dels restauradors i serveix el conflic¬ 
te en safata quan s’hi ha de celebrar 
algun acte cultural o popular.. 

El Districte, després d’anys de 
negar-s’hi, ha decidit donar llicèn¬ 
cies (llicències per a tres mesos, 
molt estrictes pel que fa als horaris i 
la ubicació del mobiliari), i ho ha fet 
de la pitjor manera que ha sabut. In¬ 
competència o mala fe? Venint del 
Districte, segurament és una barreja 
d’ambdues coses. A ningú se li esca¬ 
pa que, si es volen posar terrasses a 
la plaça Osca, hi ha un lloc que no 
generaria tants problemes (almenys 
per al desenvolupament de la majo¬ 
ria d’activitats lúdiques que tenen 
aquest espai com a escenari): el pe¬ 
rímetre de la plaça. 

Però el Districte se’n desentén. 
Què passa quan dóna permís per a 
la celebració d’un acte (com la re¬ 
vetlla de Sant Joan) i els bars volen 
posar les seves terrasses? Doncs que 
el Districte, tan intervencionista i le¬ 
galista altres vegades, deixa que si¬ 
gui la bona fe de les persones qui 
resolgui el conflicte, sense avisar 
ningú i sense fer de mitjancer. Són 
moltes les persones que opinen 
que el Districte està escalfant l’am¬ 
bient de cara a la Festa Major, po¬ 
sant obstacles per a la celebració 
dels actes a la plaça Osca. Si reno¬ 
ven les llicències, caldrà donar-li 
una lliçó. No li donarem el plaer de 
veure’ns barallats, no? 


Arran de l'aprovació de la 
llei de la memòria històrica, 
l'Ajuntament ha fet un inven¬ 
tari de tots els símbols feixis¬ 
tes que hi ha a la ciutat per 
procedir a la seva retirada. 
Aquesta iniciativa dóna la 
raó a les organitzacions que 
ja fa anys que realitzen 
accions de retirada i denún¬ 
cia de la seva presència. 

Agus Giralt / Helena Olcina Amigo 

Sants 


Només al districte de Sants-Mont- 
juïc, l'Ajuntament ha comptabilitzat 
374 plaques amb simbologia feixista, 
de les 4.478 que hi ha a tota la ciutat 
de Barcelona. Aquestes xifres, però, 
no inclou altres símbols com rètols, 
monuments o mobiliari urbà. 

El consistori farà efectiva la retira¬ 
da de les plaques a partir del mes de 
gener de l'any vinent, però, per tal 
d'efectuar-la les comunitats veïnals 
hauran de sol·licitar-ho amb el com¬ 
pliment d'un formulari. 

Aquesta decisió arriba després 
d'anys d’iniciatives antifeixistes. A 
Sants aquestes campanyes han estat 
realitzades per organitzacions com 
Maulets i l'Assemblea de Joves de 
Sants (AJS). M. Barreda, membre de 
l'AJS, explica que la seua organitza¬ 
ció «ha retirat en l'últim any més de 


80 plaques feixistes dels carrers de 
Sants» tammateix, «encara en que¬ 
den moltes més». 

PINTURA DENÚNCIA 

Per aquest motiu, el 18 de juliol, l'ani¬ 
versari del cop militar de Franco, l'AJS 
va llançar pintura a l'estàtua d'home¬ 
natge al tinent tripulant del Plus Ultra 
Juan Manuel Duran, situada al costat 


del castell de Montjuïc. Aquesta acció 
pretenia «recordar que la seua presèn¬ 
cia constitueix un insult i una provoca¬ 
ció intolerable per la memòria de totes 
les víctimes del feixisme». Alhora, l'AJS 
apuntava en un comunicat «la passivi¬ 
tat de les institucions a l'hora d'actuar, 
doncs han tingut més de 30 anys per 
eliminar aquest símbols ofensius». 

Per Barreda hi ha exemples que de¬ 
mostren que l'aplicació de la llei és 
«bastant pobre», com el fet que «tot i 
treure l'estatua de Franco del castell de 
Montjuïc, han deixat ben visible l'arc i 
el monòlit inaugurats al 1940 comme¬ 
morant «tots els caiguts per la pàtria». 

EL PAS SEGÜENT 

El document elaborat per l'Ajunta¬ 
ment parla de retirada de simbologia 
però no especifica què passa amb els 
noms dels carrers dedicats a feixistes. 
És per això que, en paraules de Barre¬ 
da, «el següent pas esdevé el canvi de 
nom dels carrers que commemoren 
personalitats que participaren activa¬ 
ment o feren possible la dictadura». 


L’Assemblea 
deJoves de 
Sants fa 4 
anys 

El col·lectiu independentista 
va celebrar el seu quart ani¬ 
versari el 5 de juliol, amb una 
jornada al carrer. 

Redacció 

Sants 


L’Assemblea de Joves de Sants (AJS) 
és un col·lectiu que forma part de la 
Coordinadora d’Assemblees de Jo¬ 
ves de l’Esquerra Independentista i 
treballa per donar resposta a les 
problemàtiques que afecten el jo¬ 
vent de Sants, com la manca d’es¬ 
pais culturals i d’oci, l’especulació, 
l’accés a l’habitatge o el sexisme. 

El col·lectiu va organitzar diver¬ 
sos actes al carrer per celebrar el seu 
quart aniversari i mostrar la feina 
que fa al veïnat. 

La jornada es va iniciar amb unes 
olimpíades populars, va continuar 
amb un dinar de germanor i va con¬ 
cloure amb una xerrada sobre la 
simbologia espanyola i la repressió 
que pateixen els moviments socials 
quan la rebutgen públicament. Hi va 
participar, entre altres ponents, En¬ 
ric Stern, represaliat per la crema de 
la foto del rei a Girona. 


Judici al 

carrer 

Vallespir 

Ester Rams 

Sants 


Les famílies que viuen al carrer Valles¬ 
pir 25 i que han denunciat estar patint 
assetjament immobiliari hauran de 
comparèixer als jutjats el proper 22 de 
setembre. El Jutjat d’Instrucció núme¬ 
ro 13 haurà de decidir si l’edifici es 
troba en estat de ruïna, com al·lega la 
propietària, o si tan sols requereix tre¬ 
balls de manteniment, com defensen 
els llogaters. Aquests han declarat a La 
Burxa que seguiran lluitan perquè no 
esls facin fora de casa seva. 


Canviar els noms dels carrers 


Aquest proper mes d’agost l’As¬ 
semblea de Joves de Sants i el 
col·lectiu Negres Tempestes ini¬ 
ciaran una campanya per recla¬ 
mar el canvi d’alguns dels noms 
dels carrers dels nostres barris. 

A diferencia de barris com 
Montjuïc o La Marina, que són 
plens a vessar de simbologia fran¬ 
quista en forma de plaques, noms 
de carrers i fins i tot amb un nom 
de barri com el de Plus Ultra, 
tota una icona dels mites del 
bàndol feixista; als nostres barris 
és dificil trobar-ne. 


Però molts dels carrers 
recorden els propietaris de les 
fàbriques que van trobar-se en 
aquell indret: famílies com els 
Güell que van enriquir-se primer 
traficant amb esclaus i poste¬ 
riorment explotant obrers o com 
els Muntadas que, a banda d’ex¬ 
plotar obrers, també participa¬ 
ren activament en la dictadura. 

Amb la iniciativa, que comen¬ 
çarà amb una cercavila informa¬ 
tiva durant la Festa Major, s’es¬ 
pera aconseguir la participació 
del veïnat. 

Sants i barris veïns 
5.000 exemplars 
distribució gratuïta 
mensual 


agost 2008 

fia rrí Sa 

1 


mim. 


PROGRAMA DE FESTA 

Consultar el programa 
de la Festa Major de 
Sants i de la FAM 

Pàgines 2 i 3 


I un any més, 
la Festa Major de Sants! 



Diversos cartells decoren els nostres carrers: la Festa Major Alternativa (dalt a la dreta), Castellers de Sants i el cartell de la Federació. CASTELLERS / INTERNET 


Amb l’agost i després de mesos de tre¬ 
ball, els carrers i les diferents comis¬ 
sions de festes encaren els darrers 
preparatius per a la celebració més ge¬ 
nuïna i popular de l’any: la Festa Ma¬ 
jor de Sants. 

Acabar decorats, tancar programa¬ 
cions, fer les comandes pertinents 
són algunes de les tasques que, any 
rere any mantenen «ocupats» cente¬ 
nars de veïns i veïnes del nostre barri 
durant els mesos més càlids de l’any. 
L’objectiu: seguir organitzant unes 
festes populars i engrescadores per a 
petits i grans , recuperar els carrers 
per compartir emocions i alegries, en¬ 
fortir les xarxes de convivència i fer 
reviscolar el sentiment de barri. El re¬ 
sultat: la Festa Major de Sants. 

Enguany, la setmana que va del 
24 fins al 31 d’agost, estarà plena 
d’activitats per a tots els gustos en 15 
escenaris diferents (podeu veure la 
programació en les pàgines inte¬ 
riors). I des de la Burxa volem tornat 
a felicitar el treball totalment desinte¬ 
ressat i entusiasta d’aquestes 15 co¬ 
missions de festes, sense les quals no 
seria possible el caràcter popular i 
participatiu de la nostra festa major. 
Un any més, bona Festa Major! 


Les alternatives, sense espai 
per al cap de setmana 



Pintada apareguda a l’Espanya Industrial que reclamava el parc per a la Festa Major 
Alternativa. DAVID 


L’alegria i il·lusió que acompanyen la 
festa major s’han vist enterbolides en¬ 
guany pels problemes d’ubicació de la 
Festa Major Alternativa (FMA). 

Malgrat tractar-se d’un problema 
que fa anys que s’arrossega, la negati¬ 
va del Districte de cedir l'ús del Parc 
de l'Espanya Industrial, deixa la FMA 
sense espai per a les activitats del cap 
de setmana. 

Així doncs, els escenaris de la 14a 
edició de la FMA seran la plaça Osca 
del dilluns 25 al dijous 28 d'agost i la 
plaça de Sants el divendres 29, on 
s’ha anunciat una jornada de cultura 
popular. També s’ha convocat una ma¬ 


ni-festa-acció, amb batucada, correfoc 
i concert, pel dissabte 30, que comen¬ 
çarà al Parc de l'Espanya Industrial. 

SIS CARRERS RECOLZEN 
LA PETICIÓ DEL PARC 

L'Assemblea de Barri de Sants, que és 
qui organitza la FMA, considera que el 
parc és el lloc idoni per fer-hi unes ac¬ 
tivitats que cada any arrosseguen més 
gent i que difícilment es poden enca¬ 
bir en un altre espai. I rebaten la ro¬ 
tunda negativa del Districte assegu¬ 
rant que els actes que aquest organit¬ 
za, de format més reduït, es podrien 
traslladar fàcilment a un altre punt. 


Però els i les organitzadores de la 
FMA no es donen per vençudes i con¬ 
tinuen buscant adhesions a la cam¬ 
panya «Volem les festes al parc”. 

Al tancament d’aquesta edició, sis 
comissions de carrers que participen 
en la festa oficial -plaça Osca, Ro¬ 
sers, Alcolea de Dalt, Valladolid, Sa¬ 
gunt i els castellers de Cal Borinot-, 
donen suport a la iniciativa. 

Per altra banda, el Centre Social de 
Sants, la Comissió de Veïns de la Bor- 
deta i la Federació d’Associacions de 
Veïns de Barcelona (FAVB) han signat 
un manifest en què es recolza la peti¬ 
ció del parc. 


Però també s’ha buscat la compli¬ 
citat del veïnat, editant i penjant un 
ban pels carrers del barri, on s’expli¬ 
ca el conflicte per l’emplaçament i el 
mes de juliol acabava amb una im- 


pactant pintada a les graderies de 
l’Espanya Industrial, que va ser es¬ 
borrada poques hores després de 
ser feta. 

espedc Festa Major 


ALCOLEA 
DE BAIX 

DIUMENGE 24 

09.00 b Gran traca inici Festa Major Banda i 
Majorettes El Triangle de Sants 
09.30 h Sardinada. 

22.30 b D'ALTRA BANDA 

DILLUNS 25 

12.30 h Titelles: DANDY CLOWNS 

21.30 b Sopar de frankfurt 

22.30 h Nit de Jazz 

DIMARTS 26 

18.00 h Sardanes: LA JUVENIVOLA DE 
SABADELL 

22.00 h Sopar de Germanor. 

23.00 b Havaneres i cremat: XARXA 

DIMECRES 27 

14.30 h Paella popular 
18.00 b Bingo. 

DIJOUS 28 

12.30 b Jocs Infantils. 

18.00 h Xocolatada i 
animació: CIA. SAPAS-TRES 

22.30 hHIT BEAT 

DIVENDRES 29 

12.00 h Esmorzar per veïns. 

23.00 h AQUARIUM 

DISSABTE 30 

12.30 h Concurs de truites 

14.30 b Vermut 

23.00 h KRATER. Traca final de Fi de Festa 

ALCOLEA 
DE DALT 

DIUMENGE 24 

08.30 b Traca i TRIANGLE DE SANTS 

10.00 h Esmorzar veïns 

18.00 h Jocs infantils 

23.00 b ORQUESTRA SABOR SABOR 

DILLUNS 25 

11.00 h Jocs infantils 
14.00 h Botifarrada i concurs d'all i oli 

21.30 h Pica pica antics membres comissió 

22.30 h Pel·lícula dels 25 anys 

DIMARTS 26 

10.00 h Discos sol.llictats 
11.00 h Jocs infantils 

17.30 h Autoritats al carrer 

21.30 h Sopar veïns. Records del anys 80 

DIMECRES 27 

11.00 h Catalunya oberta al món 
17.00 b Catalunya oberta al món 

21.30 b Sopar avis 

DIJOUS 28 

10.00 b Esmorzar popular 

12.30 b Castellers 
14.00 b Sardinada 
18.00 b Bastoners 

19.30 b Sardanes CIUTAT DE TERRASSA 
22.00 b Diables 

23.30 b Havaneres PORT VELL 

DIVENDRES 29 

12.00 b Guerra d'aigua i bany d'escuma 
18.00 b Berenar infantil i pallassos 
23.00 b ORQUESTRA LA VELLA DIXIELAND 
amb Marian Barabona 

DISSABTE 30 

13.00 b Concurs truites-canapes i vermut fi 
de Festa Major 
17.00 b Bingo 

22.30 b ORQUESTRA AQUARIUM. Traca 
final festa, castell de focs i El Triangle de 
Sants 

CANALEJAS 

DIUMENGE 24 

09.00 b Traca i cercavila: TU MACAT 
11.00 b Concurs de parxis 
18.00 b Bingo 

22.30 b Orquestra QUARTZ 
Es prega a tots els assistents que vinguin disfres¬ 
sats d'angelet o cupido (obsequi per qui vingui 
disfressat) 

DILLUNS 25 

11.00 b Concurs de dibuix infantil 
(obsequi a tots els participants) 

17.00 b Jocs infantils 
(obsequi a tots els participants) 

23.00 b Sopar de germanor. Tots cantarem. 
KARAOKE: PANTALLA GRAN. 

DIMARTS 26 

11.00 b Concurs plastilina 
(obsequi a tots els participants) 

17.00 b Grup d'animació PLÀSTICS 

22.30 b Orquestra DUO LUZ. 

DIMECRES 27 

11.00 b Salsitxada. 

18.00 b Bingo. 

22.30 b Havaneres MAR BRAVA 
amb rom cremat. 

DIJOUS 28 

11.00 b Tallers de manualitats L'ESGOLFA 
(quatre tallers diferents amb monitors) 

17.00 b Concurs de KARAOKE. Totes les 
edats. 

22.30 b Orquestra DUO ESQUITX. 

DIVENDRES 29 

11.00 b Guerra de confeti. 

17.00 b Xocolatada. 

19.00 b Bingo 

22.30 b DISCOTECA MOBIL. 

DISSABTE 30 

10.30 b Parc Infantil 

(3 inflables + tren pneumàtic) 

17.00 b Trencar l'olla i lliurament de premis 

22.30 b Orquestra LUNA DE VALÈNCIA. 
Traca final de Fi de Festa 

PÇ. DE LA FARGA 

DIUMENGE 24 

10.00 b Traca pasacalle TRIANGLE 

11.30 b Concurs de dibuix 


14.00 b Vermut del socis 

17.30 b Concurs de fang 

18.30 b Gimcana de bicicletes 
23.00 b ORQUESTRA BRIDIS 

DILLUNS 25 

10.30 b Campionat de remigio 
11.00 b Castells inflables 

23.00 b ORQUESTRA MONTECARLO 

DIMARTS 26 

10.00 b Salsitxada Popular 
11.00 b Campionat de parxís infantil 
12.00 b Campionat de petanca 
17.00 b Xocolatada i Pallassos 
21.00 b Sopar de Germanor 
22.00 b Havaneres MONTJUÏC 

DIMECRES 27 

11.00 b Castells inflables 

11.30 b Dòmino femení 

14.30 b Mongetada popular 

21.30 b ORQUESTRA CIMARRON 

DIJOUS 28 

11.00 b Cursa atlètica 

12.30 b Concurs de Sudoku 

18.00 b Berenar dels avis amb 
LA MÀQUINA DEL SABOR 
23.00 b DISCOTECA 

DIVENDRES 29 

12.00 b Guerra d'aigua 
17.00 b Campionat de parxis sènior 
23.00 b Orquestra CARIBE CATALÀ 

DISSABTE 30 

11.30 b Guerra d'escuma 

14.00 b Entrega de premis 
18.00 b Sardanes 

20.30 b Sbow de la Comissió 

FINLÀNDIA 

DIUMENGE 24 

09.00 b Traca i esmorzar per al socis 
del carrer 

18.00 b Havaneres XARXA 
22.00 b Sopar Lliure 
23.00 b Concert JAZZ 

DILLUNS 25 

10.00 b Esmorzar al carrer 
11.00 b Tallers de tenyir samarretes 
14.00 b Dinar lliure 

18.00 b Animació infantil d'Oriol Canals 
20.00 b Concurs de postres 
22.00 b Sopar lliure 
23.00 b Teatre MASCLES 

DIMARTS 26 

10.00 b Salsitxada 

11.30 b Activitat infantil COLLAGE DE FADES 
14.00 b Graellada 

18.00 b Futbolí bumà 

22.00 b Sopar Mediaval 

23.00 b Espectacle Mediaval DRAKONIA 

DIMECRES 27 

10.00 b Esmorzar al carrer 
14.00 b Concurs de paelles 
17.00 b Xocolatada 
18.00 b Pallassos 3/4 DE 15 
20.00 b Tómbola 

22.00 b Espectacle carrer Finlàndia 

DIJOUS 28 

10.00 b Esmorzar al carrer 

11.00 b Passejada amb ponis pel carrer 

14.00 b Dinar lliure 

19.00 b CONTA-CONTES infantil 

20.00 b Concurs de truites 

22.00 b Sopar de la cervesa 

23.30 b Ball amb ORQUESTRA 

DIVENDRES 29 

10.00 b Esmorzar 

11.30 b Jocs Tradicionals 
14.00 b Dinar lliure 

18.00 b Taller de CIRC LA SALA 
22.00 b Sopar de Dones 

23.30 b El duet ESQUITX 

DISSABTE 30 

10.00 b Esmorzar al carrer 

11.30 b Joc de trencar l'olla 

14.00 b Dinar de Mongetes i Botifarra 
17.00 b Entrega de premis del concurs 
fotogràfic 

18.00 b Sardanes la COBLA JOVENÍVOLA 
DE SABADELL 

22.00 b Sopar de Germanor 

23.30 b KUMBES DEL MAMBO 

GALILEU 

DIUMENGE 24 

09.30 b Traca d'inici 

10.30 b Botifarrada pels socis 

17.00 b Campionat parxís i dòmino 

18.30 b Bingo 

23.00 b ORQUESTRA KRATER 

DILLUNS 25 

11.00 b Jocs infantils 
17.00 b Campionat parxis i dòmino 

17.30 b Salsitxada popular 

21.30 b Piscolabis pels socis i un 
acompayant 

23.00 b EL TRIO CLAU DE SOL 

DIMARTS 26 

17.30 b Berenar infantil 

18.00 b Pallassos LOS PIPOS 

21.30 b Sopar de Germanor 
23.00 b Bingo 

DIMECRES 27 

09.00 b Fira d'ARTESANS 

10.30 b Tómbola 
17.00 b Fira d'ARTESANS 
Tómbola 

DIJOUS 28 

11.00 b Jocs Infantils trencar l'olla 
12.00 b Sardanes Cobla BAIX LLOBREGAT 

17.30 b Berenar pels avis 

18.00 b Havaneres GRUP MONTJUÏC amb 
rom cremat 

23.00 b ORQUESTRA HIT BEAT 

DIVENDRES 29 

11.00 b Jocs Infantils 


12.00 b Entrega de premis votació popular 
ONA DE SANTS 
17.00 b Final parxís i dòmino 
18.00 b Concert de "CUENCOS" a càrrec de 
Sergi Torres a l'Escola Barrufet 

18.30 b Bingo 

23.00 b Orquestra VIRUS 

DISSABTE 30 

11.30 b Entrega de premis jocs infantils 

12.30 b Entrega de premis concurs de 
labors 

13.30 b Vermut Popular pels veïns 

18.00 b Asia molt al carrer de Galileu 
23.00 b Orquestra SWING LATINO. Traca 
final de Fi de Festa 

GUADIANA 

DIUMENGE 24 

10.00 b Traca inici Festa Major 
11.00 b Foc per la sardinada 
14.00 b Sardinada Popular 
19.00 b Espectacle Infantil EL FLABIOL 
23.00 b ELS TRES TENORS CATALANS 

DILLUNS 25 

18.30 b Jocs de taula. 

20.00 b Havaneres MAR BRAVA amb 
degustació de rom cremat 
23.00 bDISCO MOBIL 

DIMARTS 26 

12.00 b Concurs de dibuix 
18.00 b Jocs de taula i xocolatada infantil 
22.00 b Bingo 

DIMECRES 27 

12.00 b Gimkama 
18.00 b Jocs de taula 

22.30 b CINEMA 

DIJOUS 28 

11.00 b Escacs 
18.00 b Jocs de taula 
21.00 b Botifarrada amb mongetes 
23.00 b Orquestra KRATER 

DIVENDRES 29 

18.00 b Jocs de taula i salsitxada popular 

18.30 b Espectacle infantil ELS SAPASTRES 

22.30 b Nit de música JOVE DEL BARRI 

DISSABTE 30 

12.00 b Cursa Popular 

13.00 b Cursa Lenta de Bicicletes 

19.00 b Entrega de premis: Jocs de taula 

20.30 b Sopar de Germanor 

23.00 b Orquestra TANGARA. Traca final de 
Fi de Festa 

ROBRENYO 

DIUMENGE 24 

13.00 b Traca d'inici de Festa Major. 

14.00 b Vermut d'inaguració de Festa. 
(Reservat a veïns i col·laboradors). 

14.30 b Inscripcions als campionats. 

23.00 b Orquestra AQUARIUM. 

DILLUNS 25 

10.30 b Torneig de futbol-sala 
(al pati del col·legi Jaume I) 

13.00 b Concurs all i oli. 

14.00 b Botifarrada amb seques i ví 
(amb ticket de col·laboració) 

17.00 b Continuació de campionats 
23.00 b TRIO CLAU DE SOL. 

DIMARTS 26 

10.30 b 2 0 dia del Torneig triangular 
de futbol sala. 

14.00 b Concurs culinaris de truites, 
callos i pastissos. 

17.00 b Continuació de campionats. 

18.00 b Saltxitxada 
(amb ticket de col·laboració) 

22.00 b Sopar de germanor. 

23.00 bDALTRA BANDA. 

DIMECRES 27 

10.30 b Final del torneig de futbol-sala. 

18.00 b Berenar 3 a edat i cercavilla a càrrec 
de la XARANGA EL XUPINAZO. 

23.00 b KARAOKE 

DIJOUS 28 

14.00 b Sardinada amb pa i vi 
(amb ticket de col·laboració) 

17.00 b Final de campionats. 

22.00 b Cantada d'Havaneres PORT-BO. 

Hi baurà rom cremat 

23.30 b DISCOTECA 

DIVENDRES 29 

10.00 b Activitats infantils. 

Castells inflables. 

11.00 b Gimkana infantil 
17.00 b Xocolatada infantil amb el grup 
d'animació EL FLABIOL. 

23.00 b DISCOTECA dels 70,80 i 90 amb la 
disco COCODRILO CLUB de Albert Malla. 

DISSABTE 30 

10.00 b 2 a Trobada d'intercanvi de 
plaques de cava al carrer. 

13.00 b Lliurament de premis dels 
campionats i concursos del carrer. 

14.30 b Goenda de la Comissió i aperitiu 
pels veïns i col·laboradors. 

23.00 b ELS GERMANS MOLÈSTIA. 

Traca final de Fi de Festa 

ROSÉS 

(Casa Gran) 

DIUMENGE 24 

11.30 b Traca, Geganters, Majorets i Banda 
14.00 b Dinar de Geganters i Banda 

17.00 b Bingo 

22.30 b DISCO MOBIL BEACH PARTY 

DILLUNS 25 

17.00 b Pallassos i Xocolatada. 

Inaguració Tómbola. 

22.00 b Havaneres GRUP MONTJUÏC 

23.30 b Bingo 

DIMARTS 26 

11.00 b Jocs Infantils. Fem porex-pan 
17.00 b Bingo 

22.30 b Duo Musical. 

Actuació de LUIS AGUILE 


DIMECRES 27 

11.00 b Jocs Infantils. Mil colors d'aigua 
14.00 b Dinar dels socis 
17.00 b Ball de Saló amb professors de TV i 
animació 

18.30 b Berenar pels socis jubilats 

22.30 b Bingo 

DIJOUS 28 

11.00 b Jocs Infantils. Fem fang i juguem 
amb plastilina 

17.00 b ORQUESTRA CADILLAC 

22.30 b ORQUESTRA CADILLAC 

DIVENDRES 29 

10.00 b 2 a Trobada de Puntaires 
10.00 b Botifarrada gratuita 
11.00 b Jocs Infantils. Dibuixos amb paper 
pinotxo 

17.00 b Atraccions infantils, (inflables, 
brau mecànic i llits elàstics) 

22.30 b LOS DE SIEMPRE 

DISSABTE 30 

11.00 b Jocs infantils. Fem polseres i 
collaretes 

14.30 b Dinar de Gala 

17.00 b Conjunt BEATIES. Recordant als 
Beatles. 

22.30 b ORQUESTRA TELA MARINERA. 

Traca i Fi de Festa 

SAGUNT 

DIUMENGE 24 

13.00 b Vermut 
18.00 b Jocs Infantils. 

20.00 b Concurs de truites 

22.30 b Ball: ORQUESTRA FORUNN 

DILLUNS 25 

18.00 b Pallassos LOS PIPOS 

20.00 b Botifarrada 

22.00 b Ball: ORQUESTRA MILLENNIUM 

DIMARTS 26 

10.00 b Salsitxada 
11.00 b Dibuixos i figures plastilina 
18.00 b KARAOKE 
19.00 h Concurs de pastisos 
23.00 b Ball: ORQUESTRA ARIA 

DIMECRES 27 

10.00 b Salsitxada 
11.00 b Làmines per colorejar 
21.00 b Sopar de veïns i BINGO 

DIJOUS 28 

10.00 b Salsitxada 

11.00 b Inflables i jocs 

18.00 b Sardanes: LA COBLA BAIX 

LLOBREGAT 

20.00 b Sardinada 

22.00 b Ball: THE JAZZ BANG 

DIVENDRES 29 

10.00 b Salsitxada 
11.00 b Figures de fang. 

18.00 b Titelles TRAMUNTANA i xocolatada 

22.30 b Havaneres: REMS 

DISSABTE 30 

10.00 b Salsitxada 
11.00 b Guerra de confetti 
21.00 b Sopar de Germanor 
23.00 b FAMA. Fí Festa Major 

VALLADOLID 

DIUMENGE 24 

12.00 b Traca inici Festa Major 
14.00 b Vermut exclusiu socis 
18.00 b Tallers infantils Dl VER MAGIC 

22.30 b Discoteca mòbil 

DILLUNS 25 

11.00 b Exhibició ping-pong 

12.30 b Botifarrada i concurs d'all i oli 
17.00 b Campionat de ping-pong 

22.30 b ORQUESTRA MAUI MUSIC 

DIMARTS 26 

12.30 b Sardanes COBLA JUVENIVOLA 
DE SABADELL 

21.30 b Sopar de Germanor amenitzat per 
el DUO CELESTE 

DIMECRES 27 

13.00 b Concurs de truites 

17.30 b Xocolatada per a la mainada 

22.30 b BLUECUARTET 

DIJOUS 28 

12.00 b Salsitxada popular 

17.30 b Berenar d'avis amenitzat per el 
cantant SAM 

22.30 b ORQUESTRA GERMANS MOLÈSTIA 

DIVENDRES 29 

12.30 b Sardinada 

18.00 b Conta contes infantils RAQUEL 

22.30 b ORQUESTRA CELESTE 

DISSABTE 30 

10.00 b Mercat d'artesans 
17.00 b Mercat d'artesans 

22.30 b Havaneres MAR BRAVA. 

Traca final amb guerra de confeti 

VALLESPIR 

DIUMENGE 24 

12.00 b Traca i Cercavila amb Flic-Flac. 

Tot seguit botifarrada. 

18.30 b Sardanes: la Cobla MEDITERRÀNEA. 
Concurs de colles Improvisades. 

23.00 b Disco mòbil SOL i SONA. 

DILLUNS 25 

11.00 b Jocs. 

17.30 b Concurs de Dòmino. 

19.00 b Al Parc de l'Espanya Industrial 
repartiment de Premis als carrers més 
ben guarnits. 

23.00 b Havaneres: POR BO i amb 
rom cremat. 

DIMARTS 26 

11.00 b Jocs. 

17.30 b Concurs de Dòmino. 

18.00 b Berenar gent gran. 

Actuació Núria Inglés. 

22.30 b Sopar de Germanor i Bingo. 


DIMECRES 27 

11.00 b Jocs. 

12.00 b Salsitxada. Actes Unitaris al 
Parc de l'Espanya Industrial. 

18.00 b Final del Concurs de Dòmino. 

Així com intercanvi xapes de cava. 

23.00 b Ball: Duo ESQUITX. 

DIJOUS 28 

10.00 b, 1 oèna Trobada de Puntaires. 

18.00 b Berenar nens. 

Animació: + TU MACAT (tiquets). 

23.00 b Disco Mòbil MEGA MIX 

DIVENDRES 29 

18.00 b Acte Cultural. 

23.00 b Ball: BOSSA NOVA. 

DISSABTE 30 

14.00 b Paella d'arròs (tiquets). Bingo. 
23.00 b Ball: Orquestra ANAGRAMA. 

Traca final de Fi de Festa 

PÇ. OSCA 

DIJOUS 28 

09.00 b Traca inaugural 
10.00 b Cercavila a la plaça amb la Banda i 
Majorettes "El Triangle de Sants" 

11.00 b Esmorzar a la plaça 
18.00 b Bingo 

22.00 b Música ballable en directe 

DIVENDRES, 29 

18.00 b Festival infantil 

22.00 b Música ballable en directe 

DISSABTE, 30 

10.00 b Festa gran per als avis 

11.00 b Esmorzar a la plaça 

12.00 b Espectacle musical 

18.00 b Bingo 

21.00 b Sopar 

23.00 b Ball fi de festa 

CASTELLERS 
DE SANTS 

CARRER VALLESPIR 
(entre Bethencourt i Valladolid) 

DIMARTS, 26 

19.00 b Assaig al carrer 
22.00 b Cinema a la fresca 

DIMECRES, 27 

21.00 b Sopar de germanor 

22.30 b Traca d'inauguració de la 
Festa Major 

22.30 b Teatre Companyia La Fam 

23.30 b La Republi-k de l'Avem 
(tabalers de Les Corts) 

DIJOUS, 28 

18.00 b Animació Infantil Jaume Barri 

22.30 b La Canya d'Or 
00.30 b Dijous Paella 

De 18.00 b a 02.00 b Fira d'Artesans al 
carrer Badalona 

DIVENDRES, 29 

21.30 b Assaig al carrer 

23.30 b La Mata Negra 
01.00 b La Família Torelli 

De 18.00 b a 02.00 b Fira d'Artesans al 
carrer Badalona 

DISSABTE, 30 

11.00 b Inici del IV Campionat de Botifarra 

11.00 b Jocs familiars 

14.00 b III Botifarrada popular 

16.00 b Continuació del IV Campionat de 

Botifarra 

20.00 b Pilar caminat Des de plaça Bonet i 
Muixí a Cal Borinot 
22.00 b Caracola 

23.30 b Xazzar 
01.00 b Arangu 

De 10.00 b a 03.00 b Fira d'Artesans al 
carrer Badalona 

DIUMENGE, 31 

12.00 b Actuació castellera de 
Festa Major 

PÇ. BONET I MUIXÍ 

DEL DIVENDRES 22 
AL DIUMENGE 31 

X Open Internacional d'Escacs de Sants, 
Hostafrancs i La Bordeta, a les Cotxeres de 
Sants 

DIUMENGE, 24 

10.00 b Ofrena Floral a Sant Bartomeu, a 
l'església Santa Maria de Sants, per part 
de les comissions de festes dels carrers. 
Castellers de Sants i veïns que bo desitgin. 
Posteriorment, es farà l'ofrena floral al 
Mercat de Sants i s'iniciaran els actes 
festius als carrers de Sants. 

DIMECRES 27 

22.45 b Final del correfoc de "Diables de 
Sants" i colles invitades. 

DIJOUS 28 

17.30 b Ball i sopar de germanor, per a les 
persones grans de 'l'Equipament de gent 
gran Josep Miracle" i del districte de Sants- 
Montjuïc 

TORNEIG DE 
FUTBOL 

Camp de futbol La Magòria 
Organitza: Secció de futbol 
de la Unió Esportiva de Sants 

DISSABTE 23 

19.00 b 8è trofeu Josep Pujol (Pepito). 

UE Sants - Espluguenc 

DISSABTE 30 

19.00b 8è trofeu Joan Estrada i Clerc. 

UE Sants - UE Castelldefels. 

Tradicional cursa ciclista 

DIUMENGE, 31 

11.00 -13.00b À 1 carrer de Sants, entre 
Olzinelles i Moianés. Sortida i arribada 
davant carrer Riego. 





espedal FestaMajor 


Com cada any La Burxa ha 
volgut parlar amb els princi¬ 
pals protagonistes de la Festa 
Major de Sants. Enguany, 
però, la polèmica decisió del 


Districte de negar el Parc de 
l'Espanya llndustrial a la Festa 
Major Alternativa és el fil 
conductor d'aaquesta pàgina 
d'entrevistes. 



« Un espai digne per les 
‘Alternatives’ afavoreix 
al global de les Festes» 



«Les institucions cada 
cop posen més traves» 

Jeroni Melgar i Mas 

Membre de la Comissió de Festes d'Alcolea de Dalt 


Mireia Pui 

Barcelona 


Com es presenten les festes 
aquest any? 

Les festes sempre es presenten bé. 
Enguany és el 25è aniversari i serà 
més important la festa que el guarnit. 

Quina relació teniu amb la Festa 
Major Alternativa (FMA)? 

Fins el moment poca relació haví¬ 
em tingut. Però ara hem conegut 
més els problemes i hem signat el 
manifest de suport. Trobem lògic 


que després de tants anys tinguin 
un lloc fix. 

I quina relació teniu amb la Fede¬ 
ració de Carrers? 

És una relació en què els carrers no 
podem decidir gaire cosa. Hi vas i t’ex¬ 
posen les decisions que pren Texecuti- 
va. Es fan eleccions i s’hi pot presentar 
qui vulgui, però sempre s’hi presenta 
la mateixa gent. Segur que per ells tam¬ 
bé és complicat tractar amb el Districte, 
però voldríem poder exposar les difi¬ 
cultats que tenim tranquil·lament sen¬ 
se por que hi hagi problemes després. 


Com veieu la continuïtat de les fes¬ 
tes? Amb quins problemes teniu? 

Les institutcions cada cop posen 
més traves i normatives més compli¬ 
cades. Et fas gran, treballes voluntà¬ 
riament i si a més t’escalfen el cap 
és més fàcil que et vinguin ganes de 
plegar. 

També hi ha el problema dels di¬ 
ners, no tant per la quantitat sinó 
per quan els donen. En un carrer 
sense comerç com el nostre es fa di¬ 
fícil tirar endavant si no et donen la 
subvenció d’un any fins el mes de 
maig del següent. 


Roger Bas 

Membre de la Festa Major Alternativa (FMA) 



«Si no s ategeix la gent 
més jove ho tenim magre) 

Núria Feliu 

Cantant, actriu i veïna de Sants 


Ester Rams 

Barcelona 


Com es presenta la 14a edició de la 
Festa Major Alternativa? 

Doncs plena d’activitats de tot tipus ja 
que durant cinc dies no pararem, pe¬ 
rò també mogudeta. El Districte ha 
pres la decisió política de negar-nos el 
Parc de l’Espanya Industrial, l’únic es¬ 
pai digne i adequat al barri on poder 
desenvolupar tant les activitats diür¬ 
nes com els concerts multitudinaris 
dels tres darrers dies de festes. 

Qui organitza la FMA? 

S’organitza des de l’Assemblea de 
Barri de Sants (ABS) que és l’espai 
de confluència i coordinació dels 
moviments socials santsencs. Dins 
LABS, hi participen des de l’Asso¬ 
ciació de Veïns de la Bordeta i el 
Centre Social de Sants passant per 
el CSA Can Vies, el Casal Indepen¬ 
dentista o l’Ateneu Llibertari Espai 
Obert, amb tots els col·lectius que 
dinamitzen aquests espais. 

Quin balanç feu de l’evolució de la 
FMA en els darrers anys? 

Molt positiva. Amb els anys hem anat 
aprofondint en un model basat en ac¬ 
tivitats intergeneracionals, de cultura 
popular i reivindicatives. Ens en sen¬ 
tim orgulloses ja que la FMA fa anys 
que aspira a ser quelcom més que un 
espai de concerts pel jovent. 

Creiem que realment hem aconse¬ 
guit consolidar-nos i ser un referent 
tant al global de la Festa Major de 
Sants com arreu del país. 

No teniu espai per a les activitats 
de cap de setmana. Què ha passat? 

Fa tres anys, quan encara fèiem la FMA 
a la plaça de Sants, el Districte era qui 
ens oferia anar a l’Espanya Industrial. 
Però l’any següent ens van estar mare¬ 
jant fins a última hora. Finalment van 
organitzar un petit concert al Parc. 


Sembla que va ser una estratègia per 
justificar el fet de negar-nos l’espai. 
Aquell any ens van enviar a l’aparca¬ 
ment de l’Estació i aquest serà el ter¬ 
cer any que no tenim espai fix. 

Aquest any vam demanar el Parc el 
mes de febrer. Hem anat aportant so¬ 
lucions a totes les les traves tècniques 
que ens han presentat i, al final, l’únic 
argument que ens donen és que és la 
ubicació per a les seves activitats. Es¬ 
tan deixant sense espai una de les co¬ 
missions que aplega més gent. 

I la campanya «Volem les festes al 
parc» com ha anat? 

Ens ha servit per acostar-nos a molta 
gent del barri, que ens recolza, ja que 
la decisió del consistori és incompren¬ 
sible. El Centre Social i la FAVB han fet 
un manifest molt crític amb el Districte, 
que fins i tot ha signat la Núria Feliu. 

Quina relació teniu amb la resta de 
carrers? 

Cada cop és més bona i fluida. Sis ca¬ 
rrers han signat un altre manifest de 
suport a la FMA, demanant al Districte 
que es repensi la decisió. És una evi¬ 
dència que el fet que les Alternatives 
tinguin un espai digne i estable reper¬ 
cuteix favorablement al conjunt de la 
Festa Major. 

Amb aquest apropament també 
hem vist que els carrers tenen proble¬ 
mes amb l’administració. Sembla que 
enlloc de facilitar que la gent s’organit¬ 
zi i participi, els interessi més desmobi- 
litzar, posant tot tipus de traves buro¬ 
cràtiques a les comissions de festes. 

Què destacaries de la programació 
d’enguany? 

Les activitats del dijous, que coorganit- 
zem amb la Comissió de Festes de la 
plaça Osca i el Cremapicapuja. Serà la 
la Jornada de Cultura Popular de 
Sants organitzada conjuntament entre 
la Colla Bastonera, els Diables i els 
Castellers. 


Ester Rams 

Barcelona 


Quan eres petita el que espera¬ 
ves amb més il·lusió era l’arriba¬ 
da de la Festa Major. Com ho vius 
ara? 

Ho visc participant en tot el què 
puc. M’agrada voltar pels carrers, 
saludar les comissions, xerrar amb 
la gent. Vaig als sopars populars, a 
les paelles, a concerts a ballar...I 
sobretot, a les ballades de sardanes. 

D’altra banda col·laboro amb el 
lliurament de premis populars de 


Roser Benavent 

Barcelona 


Com es presenta la Festa Major? 

Doncs per un costat com sempre, 
amb els carrers preparant la seva 
gresca, els castellers i altres grups ex- 
tra-federació amb la seva i amb el 
problema de la ubicació de la Festa 
Major Alternativa (FMA), que ja s’a¬ 
rrossega de fa anys. 

On està el problema? 

Com ha dit algun company del Cen¬ 
tre Social, crec que el problema és, 


Sants 3 Ràdio i amb la festa que fan 
els Castellers. 

1 com veus l’estat de salut d’aques¬ 
ta celebració? 

Si no s’hi afegeix la gent més jove, ho 
tenim magre. Seria bo poder mantenir 
el promig de dotze a quinze carrers 
guarnits. Fins que no es canvia de ge¬ 
neració, sempre hi ha uns anys que pa¬ 
tim. Però sóc optimista i poc a poc s’hi 
afegirà més gent i hi haurà relleu. 

T’has adherit al manifest del Cen¬ 
tre Social de Sants en què es dóna 


per un costat, la deriva autoritària del 
Districte, que no es vol baixar del bu¬ 
rro encara que no tingui raó. I per 
l’altra, un afany d’usurpar a la socie¬ 
tat civil el protagonisme a les festes. 
Sospito que l’interès final d’alguns 
tècnics i polítics és que les festes ma¬ 
jors acabin com la Mercè, on tot ho fa 
l’Ajuntament i la ciutat només fa de 
turista o d’espectadora. 

1 com acabarà tot això? 

Em temo que per primer cop en anys 
amb un conflicte important. Li he dit 
al nou gerent del Districte, per activa i 


suport a la celebració de la Festa 
Major Alternativa (FMA) al Parc de 
l’Espanya Industrial. Què penses 
sobre aquest tema? 

Ja és hora que es concreti i es fixi un 
espai per sempre per a la FMA, i em 
sembla que l’Espanya Industrial és 
ideal, perquè és obert, és ample i es¬ 
tà preparat per acollir la gent que 
mou aquesta festa. Allà hi tindran més 
llibertat d’acció. 

Desitjo a tots els conciutadans del 
poble de Sants que surtin al carrer, 
que omplin les places. 

Visca la Festa Major! Visca Sants! 


per passiva, que encara s estava a 
temps de reubicar els actes de petits 
formats d’un parell de dies de l’Espan¬ 
ya i cedir l’espai, o buscar la forma de 
compartir-lo, però ha estat debades. 

I després? 

Soposo que el conflicte no serà gens 
bo ni pels moviments socials, als que 
la premsa tornarà a criminalitzar, ni 
per la carrera política de la regidora, 
ni per la feina que hem fet molta gent 
perquè en aquest barri, malgrat les 
discrepàncies, puguem conviure tots 
plegats. 



«Em temo un 
conflicte important» 

Jordi Soler 

Vicepresident del Centre Social de Sants 
























Agost de 2008 ■ la Burxa*» 


En moviment 


Neix la Coordinadora de 
Festes Majors Autogestionades 



Mapa dels Païssos Catalans amb les diferents Festes Majors de la Coordinadora i les seves 
respectives dates. BERNAT-(H) 


Segur que us heu fixat que 
d'uns anys ençà han anat 
apareixent a força comar¬ 
ques festes populars 
autogestionades i que les 
més veteranes s'han anat 
consolidant. 

Roger Bas 

Assemblea de Barri de Sants 


Les festes majors autogestionades 
apareixen a partir de la necessitat en 
diversos pobles i barris de completar 
la festa major «oficial» amb activitats 
pensades des de i per al jovent, però 
també per donar un pes important a 
les diferents expressions de cultura 
popular i ser espais on visibilitzar les 
reivindicacions i conflictes socials. 

Tot això amb una organització ho¬ 
ritzontal, és a dir, amb l’assemblea 
com a òrgan sobirà per a prendre les 
decisions. Normalment són espais im¬ 
pulsats unitàriament des dels col·lec¬ 
tius o entitats socials o culturals però 
oberts a la resta de la població. Són 
festes autogestionades ja que com a 
opció prescindeixen de les subven¬ 
cions de les administracions o empre¬ 
ses privades per tal de no perdre auto¬ 
nomia, també són espais de treball vo¬ 
luntari on ningú cobra per treballar, 
on la principal font de finançament 
són les barres dels bars i on en el cas 
que hi hagi beneficis sempre es rever¬ 
teixen en projectes polítics locals. 

En definitiva, són espais pensats 
per participar activament, organitzats 
des del propi veïnat i amb voluntat 
d’aprofondir en la cohesió social. 

ES FUNDA A SANTS LA CFMA 

Així doncs, el passat diumenge 17 de 
maig es fundà al Centre Social Auto- 
gestionat Can Vies, coincidint amb 
l’ilè aniversari d’aquest, la Coordina¬ 
dora de Festes Majors Autogestionades 
(CFMA) després d’una primera reunió 
a Borriol el passat mes de març. 


La iniciativa neix impulsada per la 
Festa Major Alternativa de Sants i les 
dues festes del País Valencià amb qui, 
des de fa tres anys, estan agermana¬ 
des, la de Borriol (Plana Alta) i la de 
Vilallonga (Safor). 

L’agermanament consisteix en l’in¬ 
tercanvi d’activitats, de coneixements 
i d’infraestructures i, en aquesta lí¬ 
nia, es va voler ampliar al màxim de 
pobles d’arreu dels Països Catalans 
on hi hagi festes majors autogestio¬ 
nades. La CFMA es fundà ja amb una 
desena de festes impulsores que, a 
part de les tres inicials, inclou Manre¬ 
sa, Cornellà, Sarrià, Castelló, Valèn¬ 
cia, Vilafranca del Penedès i Lleida, 
tot i que altres pobles de diverses co¬ 
marques ja han mostrat el seu interès 
per sumar-s’hi. 

REQUISITS DE LA CFMA 

Els requisits que es demanen és que 
el finançament de les festes no pro¬ 
vingui en cap percentatge d'entitats 
oficials o privades que posen en com¬ 
promís la independència i l'autono¬ 
mia dels projectes, que en l’organitza¬ 
ció d’aquestes no hi participin partits 
polítics ni ONG vinculades directa¬ 
ment a aquests, que siguin models or- 
ganitzatius horitzontals/assemblearis i 
que tots els beneficis que puguin ge¬ 
nerar les festes es destinin a iniciati¬ 
ves de caire polític, social i/o cultural. 


La CFMA té com a objectius princi¬ 
pals l'augment qualitatiu i quantitatiu 
de les festes autogestionades arreu 
del país, el qüestionament crític i 
pràctic de les dinàmiques institucio¬ 
nals i comercials de l'oci i la cultura 
popular i l'obtenció d’enriquiment 
mutu a nivell pràctic, teòric i material 
que afavoreixi la tasca dels col·lectius 


locals de caire autogestionat. També 
valora com a molt important la crea¬ 
ció d’una xarxa de coordinació d’es¬ 


forços que es consolidi i que doni ca¬ 
pacitat de resposta comuna. 

RESPOSTA A LES TRAVES 
ADMINISTRATIVES 

Un altre motiu a afegir al naixe¬ 
ment de la CFMA és el d’unificar esfor¬ 
ços tenint en compte el fet que les Ad¬ 
ministracions posen moltes traves bu¬ 


rocràtiques a l’organització, sobretot a 
nivell d’espai, buscant sempre l’aïlla¬ 
ment, quan no directament la prohibi¬ 
ció com passa a Borriol i Vilallonga on 
les batllies del PP no cedeixen cap es¬ 
pai públic per a desenvolupar les acti¬ 
vitats de les festes alternatives. 

A Sants, aquest any, coincidint 
amb la 14a edició de la consolidada 
festa alternativa, el Districte nega un 
espai adequat per el model de festes 
intergeneracional basat en la cultura 
popular que es proposa des de l’As¬ 
semblea de Barri de Sants. A hores 
d’ara, no hi ha espai per al dijous, di¬ 
vendres i dissabte. Sembla que el con¬ 
flicte està servit. 

La presentació oficial de la Coordi¬ 
nadora es prepara de cara a la primave¬ 
ra del 2009. 


LA BORDETA 
MON AMOUR 


Democràcia 
en fallida? 


Comissió de Veïns de la Bordeta 

Segons la definició que dóna el 
diccionari «democràcia» és la doc¬ 
trina política que defensa la inter¬ 
venció del poble en el govern i en 
l’elecció dels governants. La senzi¬ 
llesa de la definició ja fa entreveu¬ 
re certa complexitat i això fa que se 
li afegeixin adjectius: popular, di¬ 
recta, orgànica, etc; i un munt de 
complicades valoracions sobre el 
que és democràtic i el que no és. 

En aquests gairebé trenta anys 
d’eleccions als ajuntaments hem 
pogut comprovar directament 
com han variat els valors democrà¬ 
tics dels nostres regidors i regido¬ 
res i, per extensió, de la classe po¬ 
lítica en general (sempre hi haurà 
alguna excepció). 

En aquells primers ajuntaments 
elegits per sufragi, els interessos 
entre governants i governats pot¬ 
ser no eren tan diferents com ara. 
De fet, hi havia hagut molta relació 
entre polítics i societat civil en la 
lluita per les llibertats durant el 
franquisme i aquesta col·laboració 
es va mantenir amb prou fluïdesa 
uns quants anys. 

I de sobte tot va canviar. De cop 
i volta, sobretot amb la perspectiva 
de les Olimpíades, els interessos 
dels ciutadans i dels seus gover¬ 
nants comencen a divergir de for¬ 
ma absoluta i escandalosa. El mo¬ 
del de ciutat ja no es debat amb la 
ciutadania. Els polítics, cada vega¬ 
da amb menys veu pròpia i perso¬ 
nalitat, imposen un model de ges¬ 
tió autoritari en el que tota con¬ 
cessió al debat i la transparència és 
vist com una debilitat. 

En definitiva, durant aquests úl¬ 
tims 30 anys hem vist com la qua¬ 
litat de la nostra democràcia ha 
minvat ostentosament i aquest és 
un fet que ens preocupa molt se¬ 
riosament perquè quan el concep¬ 
te democràcia perd la part que fa 
referència a la intervenció del po¬ 
ble en el govern es converteix en 
un altre mot. 


«Prescindeixen de les subvencions 
de les Administracions o empreses 
privades per evitar interferències» 

Cu Itu ra 


‘Libre’ a La Model 



Segon 

Festival 

Artescape 


Un grup com Ràbia Positiva, 
curtit en mil escenaris, va 
tenir l'oportunitat el passat 20 
de juny de fer un concert 
singular. 

Roger Sànchez Amat 

Esquerra de l’Eixample 


Mitjançant un contacte amb el taller de 
música, vídeo i ràdio de la presó Mo¬ 
del, i amb la col·laboració de la disco¬ 
gràfica Hace Color, Ràbia Positiva va 
compartir els seus acords amb un pú¬ 
blic especial. Gairebé 100 interns om¬ 
plien la sala quan un divendres a les 


cinc de la tarda aparegueren en escena 
amb un format híbrid, elèctric i acústic. 

Durant mitja hora van fer un reper¬ 
tori adaptat, amb alguna rumba, unes 
«Paraules» aplaudides i una celebrada 
versió del «Libre» dels egarencs Código 
Neurótico. 

A continuació va tocar el Carlitus 
dels Naraina, que va triomfar amb la se¬ 
va rumba, indubtablement l’estil rei 
allà dins, sobretot en cantar un tema 
propi que té com a protagonista Die- 
guito el Malo, precisament un pres fu- 
gat de la mateixa Model. 

En acabar, van continuar en petit co¬ 
mitè, rumbejant i, fins i tot, fent algun 
garrotin. Un petit piscolabis va finalit¬ 
zar la curta però intensa experiència. 


Va ser el moment per a petar la xerrada 
amb els assistents al taller. 

De les condicions precàries en què 
que viuen, de com estan de cremats, de 
l’escepticisme conseqüent vers un ter¬ 
me com reinserció, de les mandangues 
i els tripijocs que envolten el treball i 
els tallers dins la presó... 

El Ramon, baix dels Ràbia Positiva, 
ens comenta que va valer la pena l’ex¬ 
periència. Els feia respecte portar la se¬ 
va música, que agrada a un sector de¬ 
terminat de gent, dins la Model. «Ara hi 
tornaríem amb tots els amplificadors 
per a fer-los sonar». 


(Podeu consultar una entrevis¬ 
ta completa a barrisants.org). 


El Festival Artescape, per a 
la difusió cultural, ha donat 
a conèixer diversos grups 
novells de hip-hop dels nos¬ 
tres barris, a través de tallers 
i concerts. 

Agus Giralt 

Sants 


Per segon any consecutiu, Artixoc, 
l’entitat santsenca que treballa en el 
camp de la difusió cultural amb infants 
i joves, ha organitzat el Festival Artes¬ 
cape. 

El festival, que s’ha desenvolupat 
entre els mesos de març i juny a diver¬ 
sos espais del districte, ha portat als 
carrers tot un seguit de tallers i con¬ 
certs de grups novells de hip-hop dels 
nostres barris. 

Els assistents també han pogut par¬ 
ticipar en els tallers de circ i grafits que 
s’han desenvolupat a les places del Sor¬ 
tidor, de Can Mantega i de l’Olivereta. 

El festival d’enguany va tancar 
amb gran èxit la seva darrera sessió el 
dia 20 de juny en aquest darrer em¬ 
plaçament. 


Neix 

l’Assemblea 
de Monitores 
Sense Sostre 

L'Assemblea de Monitores 
Sense Sostre respon a les 
dificultats per les que passen 
monitors i monitores d'es¬ 
plais i caus per aconseguir 
espais adequats. 

Agus Giralt 

Sants 


Les diverses problemàtiques que 
viuen monitores i monitors d’esplais 
i caus per desenvolupar els seus pro¬ 
jectes, com és el cas de l’Olivera Ro¬ 
dona i el Turons, amb dificultats fins 
i tot per mantenir els seus locals, han 
portat a la formació de l’Assemblea 
de Monitores Sense Sostre. 

L’assemblea, formada per una 
quinzena d’entitats, ha fet públic un 
manifest i pretén endegar una reco¬ 
llida de firmes per demanar a l’admi¬ 
nistració un conveni de mínims que 
garanteixi a les entitats de lleure dels 
espais adequats. 

Més informació a: 
www.amss.tk 


El mostrador 


E l protagonista de la 
novel·la L'home que plan¬ 
tava arbres, de Jean Gio- 
no, és un pastor que tenia 
el bell costum de plantar 
arbres als abandonats paratges que 
recorria, sense esperar-ne res a can¬ 
vi. A canvi però, segons descriu la 
novel·la, el pastor havia iniciat un ci¬ 
cle de vida que regenerava flora i fau¬ 
na, i amb el pas dels anys possibilita¬ 
va que aquelles terres tomessin a ser 
repoblades per persones que ara res¬ 
pectarien els boscos. 

A la vida real, just al contrari que 
l’home que plantava arbres, diversi¬ 
tat d’individus i d’empreses fan di¬ 
ners amb accions agressives, pel me¬ 
di ambient o pel medi social, i s’enri¬ 
queixen sense tenir en compte a 


El que 
els arbres 
fan i poden 
fer per 
nosaltres 


Cooperativa Germinal 


costa de què o a costa de qui. Pen¬ 
sant únicament en la rendibilitat eco¬ 
nòmica, actuen sense pensar en el 
bé comú. 

És clar, però, que hi ha maneres 
de fer diners de forma ètica i justa, 
una de les quals té molt a veure amb 
l’acció de l’home que plantava ar¬ 
bres. Consisteix en comprar un lot 
d’arbres a una empresa (dedicada a 
tal activitat) perquè els planti i en tin¬ 
gui cura. D’aquesta manera, el pro¬ 
pietari (per contracte) dels arbres 
(béns immobles) ha fet una inversió 
en fusta, on el valor incrementa per¬ 
què els arbres es van fent grans. La 
inversió és, per tant, no especulativa. 
Els arbres es poden vendre en qual¬ 
sevol moment, sempre amb guany, ja 
que els arbres hauran crescut. Al cap 


de 20 anys, l’empresa tala els arbres, 
ven la fusta i lliura els beneficis al 
propietari. Amb aquesta pràctica, 
molt comú a països com Finlàndia, es 
reforesta i s’obtenen efectes molt be¬ 
neficiosos. A nivell social es genera 
ocupació rural, consciència mediam- 
biental i un mercat ètic. A nivell am¬ 
biental cada arbre haurà generat 400 



m 3 d’aigua, 28.000 m 3 d’oxigen i hau¬ 
rà absorbit 25.000 m 3 de C02. Els be¬ 
neficis de fer un bosc podem llegir- 
los a la novel·la de Giono. 

Qui tingui curiositat per saber-ne 
més, pot consultar (entre d’altres) la 
web d’una empresa que realitza 
aquesta activitat a Albacete, i que té 
un punt d’informació a Sants 
(www.maderasnobles.net) L’únic 
problema d’aquesta inversió és que 
la rendibilitat econòmica no es cobra 
fraccionada periòdicament (com al 
banc) sinó que els beneficis econò¬ 
mics es reben quan fas la venda de la 
fusta. Els beneficis socials i ambien¬ 
tals, en canvi, es reben cada dia, i es 
comparteixen amb tothom. Quina 
llàstima, per això, que cada dia que 
passa sigui més difícil tenir estalvis. 

Arreu 


QUÈ ESTA PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



La Tercera Sèquia, casa okupada a Mollerussa, envoltada de pomers i pereres. JUDIT URIACH 

Okupacions rurals 


El moviment antiespeculatiu 
és un fenomen vinculat a les 
grans ciutats: va néixer a 
Amsterdam amb els provos i 
els krakers i es va popularitzar 
gràcies als squats de Berlín i 
Londres. A Catalunya, 
Barcelona ha donat vida a 
espais mítics com La Kasa de 
la Muntanya o l'Hamsa. La 
llavor s'ha estès a la resta del 
territori: Lleida, per exemple, 
ha adaptat aquesta mena de 
lluita a la seva idiosincràsia 
particular. 

Tomi 

Lleida 


Balaguer, capital de la Noguera. Amb 
gairebé 17.000 habitants és la segona 
població de la comarca de Lleida. Les 
cròniques oficials destaquen el fet de 
disposar del pont més antic sobre el 
riu Segre. I les alternatives, d’allotjar 
el primer espai okupat de totes les te¬ 
rres de Ponent; es tracta de la Casa de 
la Via, un centre social que acaba de 
celebrar el dotzè aniversari. 

La finca, que es va ocupar el mateix 
any que el mític Cinema Princesa de 


Barcelona, consta d’una petita edifica¬ 
ció, que formava part de l’estructura 
ferroviària del poble, i d’amplis te¬ 
rrenys que l’envolten. Després dels 
treballs de rehabilitació, els seus usua¬ 
ris van poder gaudir d’unes depen¬ 
dències destinades a habitatge però 
també d’una cafeta i d’un espai lúdic 
on fer concerts i organitzar xerrades, 
obres de teatre, cinema, etc. La casa va 
anar agafant una dinàmica molt creati¬ 
va i va acollir, entre altres iniciatives, el 
fanzine Ambafada i una emissora lliu¬ 
re, Ràdio Strip. Des de fa uns anys tam¬ 
bé s’està conreant un hort ecològic. 

MÉS EXPERIÈNCIES 

Aquest testimoni de lluita antiespecu- 
lativa l’han anat recollint altres espais, 
amb més o menys fortuna, a diferents 
punts del territori lleidatà. Una de les 
experiències que continua activa és la 
que va emprendre un altre grup de jo¬ 
ves en ocupar unes instal·lacions de la 
Generalitat a Seròs, en desús des de 
feia 20 anys, un petit nucli de pobla¬ 
ció situat a prop de Sort, al Pallars So¬ 
birà. Comprenen un edifici de tres 
plantes de L50 m 2 (dos pisos i unes 
golfes), un paller de 200 m 2 i un te¬ 
rreny d’aproximadament una hectà¬ 
rea que inclou un planter de pins i 
una piscina de pedra. La planta baixa 
de l’edifici l’utilitzaven els forestals 
que treballaven a la zona i el segon pis 
allotjava les famílies dels funcionaris 


del departament de Medi Ambient 
que anaven a gaudir d’alguns dies de 
vacances. Els nous okupants van bate¬ 
jar l’espai com La Forestal i, en poc 
més de dos anys, han endegat nom¬ 
broses iniciatives: obrador de pa, cine¬ 
ma i sopars a la fresca, tallers amb els 
nens del casal del poble, hort ecolò¬ 
gic... Cal destacar que a la casa s’han 
criat gallines, porcs, cavalls, rucs, gos¬ 
sos, gats... i que actualment es col·la¬ 
bora amb un veí del poble a portar un 
ramat de cabres; d’aquesta manera 
disposen de llet fresca i poden elabo¬ 
rar formatges. 

La darrera okupació de Ponent ha 
tingut lloc a Mollerussa, població de 
gairebé L4.000 habitants i capital del 
Pla d’Urgell. Es diu La Tercera Sèquia 
perquè es tracta d’una petita edificació 
de l’estructura del Canal d’Urgell, una 
entitat que mira de garantir l’aigua per 
als cultius de la pagesia. Es troba una 
mica allunyada de la població i està en¬ 
voltada d’un agradable paisatge de 
conreus i arbres fruiters. Després d’es¬ 
tar gairebé 40 anys abandonada, la 
gent de Mollerussa Llibertària l’ha re¬ 
cuperat per donar vida a un centre so¬ 
cial. En poc més d’un any, aquest 
col·lectiu ha posat en funcionament 
una cafeta, que fa sopars vegans cada 
divendres, i ha adequat un altre espai 
a l’aire lliure on s’han fet nombrosos 
concerts, xerrades i tallers de pintura, 
massatges i anglès, entre d’altres. 


Lleida 

antiespeculativa 

La capital de la comarca, Lleida, 
compta amb una llarga llista 
d’experiències antiespeculatives. 
Les okupacions més antigues, i 
també les primeres en ser des¬ 
allotjades, van ser el centres so¬ 
cials Joan Baiget, Kan Parra i El 
Kasc, i un pis que va okupar la 
CNT a la planta de l’edifici dels 
sindicats. Més endavant vindrien 
Lo Pati de les Moreres i La Gà¬ 
bia, totes dues desallotjades 
l’estiu de 2006. Lo Pati tenia 
dues naus industrials que van ser 
utilitzades durant tres anys com 
a centre social però la seva acti¬ 
vitat final va consistir a acollir 
concerts. La Gàbia va funcionar 
durant dos anys com a habitatge 
i centre social molt actiu; ubica¬ 
da al cami de Llívia, era propie¬ 
tat de l’Entitat Municipal d’Ur¬ 
banisme de l’Ajuntament, que 
es va afanyar a promoure’n l’en¬ 
derrocament tot i que la finca 
encara segueix en runes. Van te¬ 
nir molt de ressò mediàtic les 
accions de suport a l’espai i de 
denúncia pel seu desallotja¬ 
ment. Actualment, a Lleida ciu¬ 
tat funcionen el centre social La 
Chispa, des del desembre de 
l’any passat; la seu del sindicat 
CNT, que es troba des de fa gai¬ 
rebé quatre anys en un edifici de 
les dependències sindicals acu¬ 
mulades durant la dictadura 
franquista, i un parell de pisos 
reivindicats només com a habi¬ 
tatge. 


EXEMPLES DE DENÚNCIA 

Amb aquests tres exemples de dife¬ 
rents experiències per alliberar espais 
a zones no molt densament poblades 
es pot apreciar, al nostre parer, que 
aquestes okupacions, a banda de de¬ 
nunciar Tencariment abusiu del sòl, 
posen de manifest la manca d’espais 
perquè els joves es pugin desenvolu¬ 
par individualment i col·lectiva; però 
també ressalten la mala gestió que fan 
els organismes del govern i les empre¬ 
ses d’infraestructures amb cobertura 
oficial del seu patrimoni. En aquest 
sentit, és remarcable que els tres es¬ 
pais usurpats al sistema (a Balaguer, 
Seròs i Mollerussa), s’ubiquin respecti¬ 
vament a dependències abandonades 
de la Renfe, del Departament de Medi 
Ambient i de la Comunitat General de 
Regants dels Canals d’Urgell. És un 
matís més d’aquest ampli moviment 
que cada dia que passa revalora amb 
més arguments la seva lluita. 


El Manifiesto por la 
lengua común... 



Promulgat per sectors intel·lec¬ 
tuals espanyols, demana que el 
castellà estigui present als rètols 
oficials, que les llengües coofi- 
cials no siguin exclusives als te¬ 
rritoris i que els representants 
polítics utilitzin el castellà en 
les seves funcions. Crida l’aten¬ 
ció, però, que es considerin in¬ 
tel·lectuals Iker Casillas o televi¬ 
sions com Telecinco, que ja han 
recolzat el manifest posant la 
seva firma. 


SOLIDARITAT 


Un mes 
de vaga de 
fam per la 
llibertat 

El pres osonenc Amadeu Caselles 
porta més de 25 dies en vaga de 
fam per a reclamar el compli¬ 
ment de la llei en relació a les 
condemnes que, des de fa 22 
anys, el mantenen empresonat. 
Segons els col·lectius de suport a 
Amadeu Casellas, a aquest pres 
no se li concedeixen permisos, ni 
se li ha aplicat el tercer grau, ni la 
llibertat condicional malgrat 
complir amb els requisits neces¬ 
saris. La protesta de Caselles no 
només pretén reclamar el seu 
alliberament en virtut dels 22 
anys que porta tancat, sinó que 
també vol denunciar «la impuni¬ 
tat amb la que actua l’equip de 
tractament del Mòdul III de Qua¬ 
tre Camins i el seu director". 

A data de 8 de juliol, els mem¬ 
bres del col·lectiu afirmen haver- 
se entrevistat amb Amadeu Case¬ 
lles a la infermeria de la presó de 
Quatre Camins i haver compro¬ 
vat que el pres havia perdut 15 kg 
en la protesta. 


Fes-te amic o amiga de 

la Bu rxa 

Les subscripcions a la burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-ho al 
Terra d’Escudella, c/Premià,20). 

Així que ja saps! 


Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa 


□ 


Amic/amiga de 

LA BURXA 

3 euros/mes 

□ 

(36 euros l’any) 


Col·laboració 
anual amb 

LA BURXA 

□ 

5 euros/mes 
(60 euros l’any) 


Aportacions 
voluntàries a 

LA BURXA 

_euros 

(escriure amb 
claretat) 


DOMICILIACIÓ BANCÀRIA 


Caixa/Banc 

Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□ 

□ 

□ 

□ 

□ 

□ 

□ 

□ 

□ 

□ 

Es prega que entregueu fins a nova ordre els rebuts que 
presentarà la burxa 

Data 

Signatura 








































Agost de 2008 

la Burxa 


la burxa és una revista editada per un equip de 
redacció que es troba cada dilluns al vespre al 
CSA Can Vies 
(c. Jocs Florals, 42) 

Periodicitat: mensual 

Telèfon de contacte: 93 422 16 13 
Adreça electrònica: laburxa@barrisants.org 
Plana web: www.barrisants.org/laburxa 

la burxa no es fa responsable dels articles d’opinió. 



Aquesta publicació té una llicència 
CREATIVE COMMONS RECONEIXEMENT- 
NO COMERCIAL. 


Sou lliures de copiar, distribuir i comunicar públicament l’obra amb les 
condicions següents: 

- Reconeixement. Heu de reconèixer el crèdit de l’obra de la manera 
especificada per l’autor o llicenciador. 

- No comercial. No podeu utilitzar aquesta obra per a finalitats 
comercials. 


Per veure una còpia d’aquesta llicència visiteu 
http://creativecommons.Org/licenses/by-nc/2.5/es/legalcode.ca 
o envieu una carta postal a Creative Commons, 559 Nathan Abbot Way, 
Standford, Califòrnia 94305, USA. 


En aquesta Burxa hi han col·laborat: 

Gemma Parera Àlvarez, Pau Canela, Soto, Bernat 
Costa, Jordina i Laia Sanchez Amat, Carme Roselló, 
Ester Rams, Anna Farré, Helena Olcina i Amigo, 
Yolanda, David Vàzquez, Irene Jaume, Agus Giralt, 
Karles Sànchez, Albert García, Hernan, Lèlia, Tomi, 
Albert Martínez, Assemblea de Can Vies, Marc 
Faustino i Vidal, Cooperativa Germinal, Lancelot, 
Roger Sànchez Amat, Ivan-Manolín, Àlex Tisminetzky, 
J. Font i Ollé, Mireia Pui, Comissió de Veïns de la 
Bordeta, Roser Benavent, Roger Bas, Marta Barreda i 
Quel Ness. 


PEP RIUS: 

«El músic neix i 
creix i Barcelona 
s’ocupa de matar- 
lo i enterrar-lo» 


Any 1992. Sants-Estació gra¬ 
ven la maqueta Correspon¬ 
dència amb L3. S'inicia la 
trajectòria d'un músic que 
camina cap allà on el cor li 
demana. Mojo Animal 
Sex.tet, Fuinha o DJVU són 
molts dels grups on ha militat, 
a banda d'experiències amb 
Francesc Mir o l'Orquestra 
Contrabanda. Amb l'Elèctrica 
Dharma ha gravat els tres 
darrers discos. En plena actua¬ 
litat, Raydibaum, Lafrus i 
l'Abdominable Gallina 
Nauseabunda són altres pro¬ 
jectes d'aquest músic inquiet. 

David Vàzquez 

Sants 


Explica’ns la teva trajectòria musical 
per tal d’ubicar el lector. 

He nascut a la Bordeta i des de ben pe¬ 
tit he tingut vocació de ser músic. Des 
que recordo somiar despert sempre he 
somiat formar part d’una banda. En 
arribar a l’adolescència el somni es va 
ampliar amb el descobriment de les lle¬ 
tres. Amb Bob Dylan vaig saber que 
són l’altra meitat del tema. He format 
part d’uns 10 grups estables i d’una in¬ 
finitat de projectes puntuals al llarg de 
més de 15 anys. 

L’experiència amb la Dharma és una 
mena de recompensa? 

Per mi és com anar a la millor universi¬ 
tat del món. Són un pou ple d’expe¬ 
riència en tots els camps de la música. 
Des de la part més clarament musical, 
fins als detalls que no es veuen però 
que són imprescindibles per gestionar 


un grup amb tots els ets i uts. La Dhar¬ 
ma són, de molt lluny, el so més origi¬ 
nal que ha pogut parir aquest país. In¬ 
ventors del mestissatge 30 anys abans 
del mestissatge, recuperadors d’espais 
per a la cultura 20 anys abans dels oku- 
pes i experimentadors de noves formes 
musicals i de convivència. 

En aquest sentit, el músic neix o 
creix? 

El músic neix i creix i Barcelona s’ocu¬ 
pa de matar-lo i enterrar-lo. Ser músic 
és tenir vocació de suïcida. Partint de la 
base que ningú et regala res i que l’èxit 
és una fantasia inventada per fer diners 
a costa de les mentalitats adolescents, 
ser músic a Barcelona és tan dur com 
ser paleta en plena crisi immobiliària 
amb l’afegit que la crisi és permanent. 

«Algú coneix 
actualment alguna 
sala de concerts 
a Sants?» 

Quines són les coses més increïbles 
que t’han passat tocant a bandes tan 
diverses al llarg del temps? 
D’anècdotes, una pila... Potser amb els 
qui m’han passat coses més delirants 
ha estat amb els DJVU. Un cop vam to¬ 
car amb una banda on al cartell posava 
que l’estil que tocaven era «piesnegris- 
mo polít ico A També amb DJVU vam to¬ 
car a la ronda Sant Pau a l’okupació 
d’unes oficines! L’escenari era sobre de 
les taules d’oficina, el públic estava en¬ 
voltat d’arxius i mobles. Va ser increï¬ 
ble. Aquella mateixa nit van ser des¬ 
allotjats. A Euskadi vam acabar tancats 
en una presó del segle XVIII just abans 
de sortir a actuar. DJVU en el seu millor 
moment érem un imant de situacions 
surrealistes. 



Pep Rius, nascut a la Bordeta, ha format part d’una desena de grups estables. DAVID VÀZQUEZ 


Com era l’escena musical santsenca 
als anys noranta? I com és ara? 

A principis dels noranta, bandes com 
Desconcert ja donaven guerra allà on 
podien, al Communiqué o al Centre 
Social de Sants. Després van aparèixer 
els Acústic, Sants-Estació, Ràbia Positi¬ 
va... però l’autèntica revolució van ser 
els Innocents. Aquells grups ens vam 
anar coneixent, però no tinc clar que 
arribéssim mai a crear una escena. 

Pel que fa a l’actualitat tinc la sensa¬ 
ció que passa el mateix. Hi ha una no¬ 
va fornada de grups amb noves pro¬ 
postes com ara els Pirat’s Sound Siste¬ 
ma, que estic segur que s’han trobat 
amb les mateixes dificultats de llavors, 
i que compartim tots els músics de la 
ciutat: manca de sales, preus de lloguer 
de locals abusius, iva de luxe als instru¬ 
ments musicals, situació laboral irregu¬ 
lar... Sí que hi ha una escena: l’escena 
de la precarietat. 

Algú jove que vulgui muntar un 
grup de música al barri ho té fàcil? 

Hi ha hagut un retrocés seriós pel que 
fa a infraestructures musicals de base. 
Recordo que la Bàscula va ser un punt 
d’inici d’alguns grups del barri. Ara no 
crec que sigui ni això. Algú coneix ac¬ 


tualment alguna sala de concerts a 
Sants? Permetrà l’Ajuntament obrir-ne 
una algun dia? De moment la resposta 
és no. L’Administració té una oportuni¬ 
tat d’or de dotar el barri d’una infraes- 
tructura cultural important amb el pro¬ 
jecte de Can Batlló. Però sembla que 
serà un altra oportunitat perduda. Un 
tema a part és preguntar-se què fan les 
Cotxeres de Sants. 

«La Festa Major 
Alternativa és un 
patrimoni de la 
gent del barri» 

Quin és el teu consell? 

El meu consell per a qui a l’hora de ma¬ 
temàtiques somien que estan a dalt 
d’un escenari cantant les seves can¬ 
çons: no defalliu en el vostre propòsit 
encara que aixo sigui viure a contraco¬ 
rrent. Tenim informàtics, mecànics, pe¬ 
riodistes i tota mena d’animals d’uni¬ 
versitat; des d’aquí reivindico els mú¬ 
sics com a espècie en vies d’extinció, 
somiadors supervivents absolutament 
necessaris. 


Què en penses de la situació de la 
Festa Major Alternativa de Sants? 

Fa temps que, per als joves amb inquie¬ 
tuds, és simplement la Festa Major de 
Sants. La bona i la que compta amb 
ells. En aquest sentit és penós que els 
estiguin movent constantment de lloc, 
posant-los pals a les rodes. És un patri¬ 
moni de la gent del barri fruit de l’es¬ 
forç de molts durant molts anys. Un al¬ 
tre tema és que el Districte se n’hagi 
adonat. Des de l’Ajuntament s’hauria 
de facilitar el millor lloc possible per¬ 
què es dugui a terme en les millors 
condicions. 

